楊乾亨

楊乾亨（），字啓元，江西南昌府南昌縣人，民籍，明朝政治人物。

 生平 
嘉靖十九年（1540年）庚子科江西鄉試第二名舉人。嘉靖二十九年（1550年）中式庚戌科會試第二百五十七名，三甲第一百九十三名進士。初授行人司行人，出使周藩，不受饋遺。三十六年八月选授礼科給事中，上任七日即同都给事中謝江因原工部尚書趙文華案，忤嘉靖旨意受廷杖，又被削籍為民《大明世宗实录卷四百五十》：嘉靖三十六年九月辛亥朔，革原任工部尚书赵文华职为民，谪其子锦衣卫千户怿思戍边。 上既稔知文华罪恶，虽斥去意犹未平，而言官无攻发之者， 上怒无所泄。会其子怿思请假送亲回籍，是时以 圣旦祈典停封事，期八月终止，怿思遂以晦日具疏，计御览在朔日吉期外矣。 上因以是为文华罪曰：文华吉修限内引疾，欺亵已甚，况杀无辜生命，朕大宥之，以劝后任事者。而其子疏扰，乃明书二十九日，是为故冒吉期，不敬君上至矣。文华黜为民，怿思发边卫充军。因诘礼科失纠令对状，都给事中谢江、右给事中郑国宾、给事中周启大、操守经、陈麟、杨乾亨俱引罪。 上责其党护同欺，而犹饰辞以对，命锦衣卫执诸端门杖之，俱黜为民。《南昌县志》：杨乾亨字起元，杨石桥人，嘉靖庚戌进士，初授行人司，出使周藩，不受馈遗。擢给事中，甫七日同谢江劾赵文华不法，忤旨受廷杖，削籍为民。既归，谢绝交游，死无以殓，乡人悲之。。

 家族 
曾祖楊祐，都司經歷進階奉訓大夫；祖父楊英，知縣；父楊元龍，母辜氏。慈侍下。

参考文献

Category:楊姓
Category:南昌人
Category:明朝行人司行人
Category:明朝礼科给事中